कुसै बी जाती जां प्राचीन गण-कबीलें दी संस्कृति गी दिक्खेआ जा तां उस च गीतें दी परधानता ऐ ! आदमजुग हां गै मनुक्ख गीतें दा प्रेमी रेह्‌दा ऐ। मनुक्खे दे सुख-दुख, मनै दी पीड़ जां खुशी गीतें राहें शैल सरोक्खड़ ढंगै नै परगट होंदी ऐ। गीत कवता दी ओह् सिन्फ ऐ जिस च कवि अपने मनै दी चितेन गी छंद ते सुरे च ढालने दा जतन करदा ऐ। वैदिक-वाङमय आर्या लोकें दा गीत-संगीत दा इक्क देहा खजाना ऐं जेह्‌का अज्जै तगर स्हाड़ै कोल चलदा आया ऐ जिसदा अर्थ भाव भांएं आम मनुक्खे गी पता नेईं होग बो. वेद मन्तरें दे बोल बी स्त्रोतें गी खिच्ची रखदे न।